Item andries van berthem natuerlic soen denijs wilen van bthem es
comen in jegewoirdicheiden d scepen van loven en heeft openbaerlic
gequiteert en quijt gesconden alsulken quitighe als hij hadde en jan
wilen marant hem gegeve hadde en geconsenteert in die
drie swaer vrancr crone erfeliker renten die jan wilen marant
voirscr hadde en sijn nacomelinge noch hebben op thuys geheten
den wolf des voirscr andries gelegen inde steenstrate tussce
tstreecken datme heet de coute en thuys gheheten de
craeye streckende achtwert
Ende heeft bekent en verlijdt de selve andries dat hij gheen
recht van quitigen en heeft in de drie crone erfeliker
renten voirscr boys vellde oct xxiii
van lybrechte van fosselhon
dieme heet van vileer
Item van alsulker aenspraken alse de meye van loeven gedaen
heeft tot lybrecht wairt van fosselhon diemen heet van vileer
die ovmidts vonisse van scepen brieve van loven beleidt is tot
den beruerliken goeden jans dee van noch meynede de selve
meye dat den voirs lybrecht sijn voirs beleidt gheen scade
doen en soude vand saken hier nae genoempt en seyde on d
den anden dat de selve jan dee de liede geranthoneert hadde en
ghelt van hen genome om dat hijse in vreden laten soude van
dien dat jan dee sijn bastart brued den boet afgeslagen hadde
de selve meyer
henijn hyon des hij hem vermat te thoene Seggende soe
wair hij dat gethoene conste dat hij dair aen gebruect soude
hebben seke broeken van beedevden oft alsulken broeke als de scepen
wijsen souden Dair op dat de voirs lybrecht hem verantwerde
en hoepte dat die aensprake hem aen sijn goede noch aen sijne
beleide gheen onstade doen en soude en des genueghde hem
svonisse de scepen van loven vande meye gemaent wijsde
den selve meye tot sijne thoenisse dair hij dach toe hadde tot
welken dage hij niet en thoende doen versochte de voirs librecht
den voirs meye dat hij voirt de scepen mane woude also hij dede